ตำรวจขยายเวลาให้บริการตรวจสอบประวัติบุคคล เริ่ม 7 พฤศจิกายนนี้
ว่าที่ พ.ต.ท.หญิง ณพวรรณ ปัญญา รองโฆษกสำนักงานตำรวจแห่งชาติ เปิดเผยว่า  กองทะเบียนประวัติอาชญากรตำรวจได้ขยายเวลา เปิด-ปิด ศูนย์บริการตรวจสอบประวัติบุคคล จากเวลาเดิมตั้งแต่ 08.30 น.– 15.30 น.  เป็นเวลา 07.30 น.– 16.30 น. เริ่มตั้งแต่วันที่ 7 พฤศจิกายน 2565 เป็นต้นไป โดยประชาชนที่จะเดินทางมาใช้บริการสามารถเดินทางมาพักคอยที่อาคาร 12 ด้านถนนอังรีดูนังต์ ได้ตั้งแต่เวลา 07.00 น. หากมีข้อสงสัยโทรถามได้ที่ หมายเลขโทรศัพท์ 02-2052201ทั้งนี้  สามารถตรวจสอบประวัติด้วยชื่อ-ชื่อสกุล โดยทำการยื่นคำร้องขอตรวจสอบประวัติผ่านทางเว็บไชต์ www.crd-check.com  หรือตรวจสอบประวัติด้วยการพิมพ์ลายนิ้วมือ กรณีในเขต กทม. สามารถมาใช้บริการได้ที่ ศูนย์บริการฯ กองทะเบียนประวัติอาชญากร โดยจองคิวผ่าน www.crdqonline.com  ก่อนเข้ามาใช้บริการ กรณีพื้นที่ต่างจังหวัด สามารถใช้บริการได้ที่ ศูนย์พิสูจน์หลักฐาน 1-10 หรือพิสูจน์หลักฐานจังหวัดได้ทั่วประเทศ